CELEX: E2013P0002
Language: et
Date: 2013-03-13 00:00:00
Title: Ettevõtja Bentzen Transport AS poolt 13. märtsil 2013 EFTA järelevalveameti vastu esitatud hagi (Kohtuasi E-2/13)

20.6.2013   
            
            
               ET
            
            
               Euroopa Liidu Teataja
            
            
               C 174/10
            
         Ettevõtja Bentzen Transport AS poolt 13. märtsil 2013 EFTA järelevalveameti vastu esitatud hagi
   (Kohtuasi E-2/13)
   2013/C 174/06
   Bentzen Transport AS, mida esindab advokaat Line Voldstad advokaadibüroost Advokatfirma DLA Piper Norway DA (aadress Postboks 1364 Vika, 0114, Oslo, Norra), esitas 13. märtsil 2013. aastal EFTA kohtusse hagi EFTA järelvalveameti vastu.
   Hageja taotleb, et EFTA kohus
   
               1)
            
            
               tühistaks EFTA järelevalveameti poolt 19. detsembri 2012. aastal juhtumi nr 71620 suhtes langetatud otsuse, millega lõpetati hagi, mis oli esitatud Norra riigi vastu seoses riigihangete asjus riigi vastu laekunud kaebusega;
            
         
               2)
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja on kohalik Norra ettevõte, mis tegutseb jäätmekäitluse valdkonnas alates 1992. aastast.
            
         
               —
            
            
               Hagi aluseks on EFTA järelevalveameti otsus juhtumis nr 71620, mille kohaselt ei algatatud menetlust Norra vastu, kui hageja palus kontrollida, kas Norra valitsuse hankemenetluse korraldus on vastavuses EMP lepingu alusel vastu võetud direktiividega.
            
         Muu hulgas väidab hageja, et
   
               —
            
            
               EFTA järelevalveamet ei ole hinnanud, kas riigihankelepingu sõlmimisel on juhindutud direktiivist 2004/18/EÜ, ning on seega rikkunud kohustust juhinduda direktiivi nr 2004/18/EÜ artiklist 2 ning EMP lepingu põhialustest, mis kehtivad riigihankemenetluse suhtes, ja väidab, et võrdse kohtlemise põhimõtet on rikutud;
            
         
               —
            
            
               EFTA järelevalveamet on rikkunud järelevalve- ja kohtulepingu artiklist 23 tulenevat kohustust tagada, et EFTA riigid järgivad EMP lepingus sisalduvaid riigihanke-eeskirju, ning
            
         
               —
            
            
               EFTA järelevalveamet on rikkunud põhjendamiskohustust, vt järelevalve- ja kohtulepingu artikkel 16.